**Конспект за провеждане на изпит по**

Административен процес

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | проф. Ив. Тодоров и доц. К. Пехливанов (редовна форма), проф. Д. Зиновиева (задочна форма) |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 120 |

**II. Тематично съдържание на учебния курс**

**I ЧАСТ. АДМИНИСТРАТИВЕН ПРОЦЕС**

**Общи въпроси**

1. Понятие за административен процес. Структура на административния процес. Обхват и действие, предмет, метод и източници.
2. Принципи на административния процес по АПК.
3. Участници , субекти и страни в процеса.
4. Представителство и съобщения.
5. Споразумение.

**Производства пред администрацията**

1. Понятие за индивидуален административен акт по смисъла на АПК. Мълчалив отказ и мълчаливо съгласие.
2. Административен договор.
3. Начало, движение и приключване на производството по издаване на индивидуални административни актове.
4. Доказване, доказателства и доказателствени средства в производството по издаване на индивидуални административни актове.
5. Допускане на предварително изпълнение и обжалване му.
6. Производство по издаване на общи и нормативни административни актове.
7. Оспорване на административните актове по административен ред.
8. Възобновяване на производства по издаване на административни актове
9. Производство по предложения и сигнали

**Производства пред съда**

1. Оспорване на административни актове по съдебен ред – общи разпоредби
2. Оспорване на индивидуални административни актове пред съд
3. Оспорване на общи и нормативни актове пред съд
4. Касационно производство
5. Отмяна на влезли в сила съдебни актове.
6. Оспорване на откази за разглеждане на искане за издаване на административни актове.
7. Обжалване на определения и разпореждания на съда.
8. Защита срещу неоснователни действия и бездействия на администрацията.
9. Производства за обезщетения за вреди срещу държавата и общината
10. Отправяне на преюдициално запитване до Съда на ЕС.

Изпълнително производство

1. Изпълнително производство – общи положения. Започване, спиране, прекратяване и приключване на изпълнението
2. Изпълнение срещу граждани, организации и административни органи
3. Обжалване на действията по изпълнението и обезщетяване.

**II ЧАСТ АДМИНИСТРАТИВНОНАКАЗАТЕЛЕН ПРОЦЕС ПО ЗАНН**

1. Предмет, принципи и структура на административнонаказателния процес.
2. Участници, страни и представителство.
3. Производство по установяване на административни нарушения.Актосъставители. Доказателства и доказателствени средства. Акт за установяване на административно нарушение
4. Производство по налагане на административни наказания. Наказващи органи. Наказателно постановление и електронен фиш.
5. Налагане на имуществени санкции на юридически лица и еднолични търговци.
6. Оспорване на наказателни постановления и електронни фишове.
7. Касационно производство.
8. Възобновяване на административнонаказателните производства.
9. Изпълнение на наказателни постановления и решения на съда.

**III. Материали за самостоятелна подготовка**

1. Лазаров, К. и Тодоров, Ив. Административен процес. Осмо преработено и допълнено издание, Сиела, 2022.
2. Къндева, Ем. Административно правосъдие. Право и практика, Фенея, 2013
3. Пенчев, К, Тодоров, Ив., Ангелов, Г., Йорданов, Б., Административннопроцесуален кодекс. Коментар, Сиела, 2006
4. Лазаров, К., Къндева, Ем., Еленков, Ал., Коментар на Административнопроцесуалния кодекс, Център за обучение на адвокати “Кръстю Цончев”, 2007
5. Еленков, Ал и др, Административнопроцесуален кодекс. Систематичен коментар. Проблеми в правоприлагането. Анализ на съдебната практика, Труд и право, 2013.
6. Тодоров, Ив., Понятието за индивидуален административен акт по АПК, Сиела, 2012
7. Стоев, С. Научно-практически коментар към Закона за административните нарушения и наказания, Наука и изкуство, 1975
8. Панов, Л. и Илкова, Р., Процесът по ЗАНН, Сиела, 2012

**IV. Изпитване и оценяване**

**1. Текущо оценяване**

В редовно обучение: провеждат се два колоквиума през семестъра, като единият задължително е решаване на казус. Всеки дава 25% от крайната оценка. Изпитът по време на сесията дава 50% от оценката. В задочно обучение: провежда се един колоквиум през семестъра с решаване на казус. Оценяването дава 1/2 от крайната оценка

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

Допустимо е студентът да отстъства на максимум 2 упражнения през семестъра в редовна форма. В задочна форма студентът е длъжен да присъства на всички упражнения.

**3. Форма и процедура на изпита**

Изпитът е писмен, с продължителност 1.5 часа. Развиват се два въпроса – по един от всяка част на конспекта.

Преподавателят може да зададе точно въпроса от конспекта или само част(и) от него, по своя преценка.

Не е допустимо използване на учебни помагала и закони в каквато и да е писмена форма (печатна или електронна).

Преподавателят може да предостави на студентите подпечатани листове с изискване изпитните въпроси да се развиват само на такива листове.

На колоквиумите правилата за изпитване се определят във всеки конкретен случай. При решаване на казус може да се позволи използване на нормативни актове.

**4. Критерии за оценяване**

На изпита се оценяват се знанията на студента по въпросите, развити на лекции и онагледени с примери на упражненията. Всеки въпрос съставлява ½ от оценката.

След колоквиум асистентът представя своята оценка на титуляр на дисциплината, който ноди лекционния курс, който утвърждава или коригира оценката.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.